
REFERAT 
privind aprobarea încheierii unui act aditional la contractul de concesiune/închiriere pentru terenurile declarate ca fiind de interes public local pe care se afla garaje
	
Prin Hotărârea Consiliului Local al Municipiului Timişoara nr. 161/25.03.2014 şi 592/09.12.2014 s-a declarat interesul public local a  unor zone din Municipiul Timişoara, respectiv pentru amplasamentele pe care sunt edificate garaje, astfel: pe terenul aflat în domeniul public al Municipiului Timişoara, situat de-a lungul carosabilului de pe str. Orion, pe strada Uranus, pe latura de est a Parcului Lidia (Pădurice  Giroc), înscris în C.F. 409015-C1 nr. cadastral 29076/1/1 şi  pe terenul aflat în domeniul public al Municipiului Timișoara, situat în spațiul verde și alei din Zona Străzii Vasile Balmuș, înscris în C.F. nr. 53866   nr. top. 29231.
Avînd in vedere faptul ca prin Hotărârile Consiliului Local nr. 161/25.03.2014 şi nr. 592/09.12.2014 s-a declarat interesul public local, iar in cadrul sedintelor Comisiei de negociere cu tertii s-a stabilit cuantumul despagubirilor conform clauzelor contractuale precum si faptul ca institutia noastra va suporta toate cheltuielile ocazionate de obtinerea Autorizaţiei de demolare si radiere din CF, propunem emiterea unei hotărâri de Consiliu Local prin care să se aprobe întocmirea unui act aditional la contractele de inchiriere/concesiune incheiate intre Municipiul Timisoara si proprietarii garajelor cuprinse in procesele-verbale ale Comisiei de negociere cu tertii care va constitui Anexa 1 la prezenta HCL, prin care locatarul/concesionarul se obliga să imputerniceasca Municipiul Timişoara- DCTDD :
· sa solicite si sa obtina in numele si pentru proprietarul constructiei a Certificatului de Urbanism  si Autorizaţiei de demolare;
· sa efectueze lucrarile de demolare, ridicare a deseurilor rezultate în urma demolării si igienizare a terenului ;
· sa formuleze cerere privind radierea din Cartea funciară a garajelor.
	           In scopul aducerii la indeplinire a dispozitiilor Actului Aditional prevazut mai sus, se aproba mandatarea reprezentantilor Municipiului Timisoara – Directia Cladiri, Terenuri si Dotari Diverse de catre titularii contractelor pe baza unei imputerniciri conform modelului ce constituie Anexa 2 la prezenta HCL.
	 De asemenea, titularii contractelor de concesiune/inchiriere pentru terenurile descrise mai sus, vor declara faptul ca renunta in mod irevocabil si fara vreo alta pretentie la constructia reprezentand garaj, conform modelului ce constituie Anexa 3 la prezenta HCL.

